पाएं अपने शहर की ताज़ा ख़बरें और फ्री ई-पेपरडाउनलोड करें
रविवार से जिले में 18 प्लस आयु के लोगों का वैक्सीनेशन शुरू हो गया। पहले दिन 543 लोगों ने अपनी पहली डोज ली। इसके लिए पूरे जिले में 7 सेशन बनाए थे। 18 से 44 वर्ग के लोगों में वैक्सीनेशन करवाने को लेकर उत्साह इसी से पता चल रहा है कि जिले में 5 मई तक के सभी सेशन पर अडवांस में अपॉइंटमेंट हो चुकी है और सभी सेशन फुल हैं।
अभी भी रजिस्ट्रेशन हो रहे हैं। लेकिन अपॉइंटमेंट नहीं मिल रही है। लेकिन स्वास्थ्य विभाग अभी सेशन बढ़ाने के लिए लॉकडाउन की गाइडलाइंस का इंतजार कर रहा है। गाइडलाइंस में छूट रही तो विभाग सेशन बढ़ा सकता है। इससे रजिस्ट्रेशन करवा चुके लोगों को अपॉइंटमेंट मिल सकेगी और वे अपने नजदीकी सेशन साइट पर जाकर वैक्सीन लगवा सकेंगे।
राज्य सरकार से 10 हजार डोज मिली
स्वास्थ्य विभाग को राज्य सरकार से कोविशिल्ड की 10 हजार डोज मिली। पहले दिन 543 लोगों को वैक्सीन लगाई गई। विभाग के पास 9440 डोज स्टॉक में हैं। वहीं केंद्र सरकार से प्राप्त को-वैक्सीन और कोविशिल्ड की 3060 डोज ही बची हैं। सभी सेशन पर विभाग सिर्फ 45 वर्ष से ऊपर के लोगों को दूसरी डोज दे रहा है। रविवार को सिर्फ 4 लोगों को दूसरी डोज दी गई है। 45 वर्ष से ऊपर के लोगों को पहली डोज दोबारा देने की शुरआत केंद्र सरकार से वैक्सीन मिलने के बाद की जाएगी। पूरे जिले में अब तक 1 लाख 5 हजार 520 लोग वैक्सीन लगवा चुके हैं।
रजिस्ट्रेशन करवाने वाले 100 युवाओं को लगाई वैक्सीन
कलायत, कोरोना संक्रमण के बढ़ते खतरे को लेकर लोगों में जागरुकता दिखाई देने लगी है। रविवार को रजिस्ट्रेशन करवा चुके 18 से 44 वर्ष के 100 लोग सीएचसी में वैक्सीन लगाई । प्रवर चिकित्सा अधिकारी डाॅ. प्रगति सिंह ने बताया कि सरकार द्वारा 1 मई से 18 से 44 वर्ष की आयु के सभी लोगों को वैक्सीनेशन किए जाने का निर्णय लिया है।
युवा बोले-वैक्सीनेशन से ही टूटेगी संक्रमण की चेन
उन्होंने एक दिन पहले ही रजिस्ट्रेशन करवाया था। वे घोषणा के बाद से ही इंतजार कर रहे थे। उनके परिवार में 45 वर्ष से ऊपर के सभी लोग पहले ही वैक्सीन लगवा चुके हैं। वैक्सीन लगवाने के बाद उन्हें किसी तरह की कोई परेशानी नहीं हुई।
प्रवीण गर्ग, ढांड रोड निवासी, कैथल।
उन्होंने सुबह ही रजिस्ट्रेशन करवाया था और अपॉइंटमेंट मिल गई। वे पहले से ही इंतजार कर रहे थे। संक्रमण की चेन को ताेड़ने के लिए वैक्सीनेशन बहुत जरूरी है। वे दूसरे से भी अपील करते हैं कि वे भी आगे आकर वैक्सीनेशन करवाएं।
नवीन सिंह, जनकपुरी कॉलोनी, कैथल।
उन्होंने सुबह ही रजिस्ट्रेशन करवाया था और अपॉइंटमेंट मिल गई। वे पहले से ही इंतजार कर रहे थे। संक्रमण की चेन को ताेड़ने के लिए वैक्सीनेशन बहुत जरूरी है। वे दूसरे से भी अपील करते हैं कि वे भी आगे आकर वैक्सीनेशन करवाएं।
नवीन सिंह, जनकपुरी कॉलोनी, कैथल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva awa_Deva zho_Hant eng_Latn